Komission direktiivi 96/63/EY, annettu 30 päivänä syyskuuta 1996, pyörillä varustettujen maatalous- ja metsätraktoreiden jarrulaitteista annetun neuvoston direktiivin 76/432/ETY muuttamisesta (ETA:n kannalta merkityksellinen teksti)



Virallinen lehti nro L 253 , 05/10/1996 s. 0013 - 0014



KOMISSION DIREKTIIVI 96/63/EY, annettu 30 päivänä syyskuuta 1996, pyörillä varustettujen maatalous- ja metsätraktoreiden jarrulaitteista annetun neuvoston direktiivin 76/432/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ja eritysesti sen 100 a artiklan, ottaa huomioon pyörillä varustettujen maatalous- ja metsätraktoreiden tyyppihyväksynnästä 4 päivänä maaliskuuta 1974 annetun neuvoston direktiivin 74/150/ETY (1), sellaisena kuin se on viimeksi muutettuna direktiivillä 88/297/ETY (2), ja erityisesti sen 12 ja 13 artiklan, sekä katsoo, että jarrutustestiä voidaan parantaa korvaamalla keskimääräinen hidastuvuus kaavalla, jolla määritellään jarrutusmatka nopeuden funktiona; tämän muutoksen jälkeen tehdään muita muutoksia, joilla pyritään parantamaan traktoreiden ja niiden käytössä tarvittavien osien turvallisuutta, ja tämän direktiivin säännökset ovat direktiivillä 74/150/ETY perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan neuvoston direktiivin 76/432/ETY (3) liitteet I ja II tämän direktiivin liitteen mukaisesti. 2 artikla 1. Alkaen 1 päivästä lokakuuta 1997 jäsenvaltiot eivät saa: - evätä traktorityypiltä EY-tyyppihyväksyntää tai direktiivin 74/150/ETY 10 artiklan 1 kohdan viimeisen alakohdan mukaista asiakirjaa tai kansallista tyyppihyväksyntää tai - kieltää traktoreiden rekisteröintä, myyntiä tai käyttöönottoa jarrulaitteisiin liittyvistä syistä, jos traktorit ovat direktiivin 76/432/ETY, sellaisena kuin se on muutettuna tällä direktiivillä, vaatimusten mukaiset. 2. Alkaen 1 päivästä maaliskuuta 1998 jäsenvaltiot: - eivät saa enää myöntää EY-tyyppihyväksyntää tai direktiivin 74/150/ETY 10 artiklan 1 kohdan viimeisen alakohdan mukaista asiakirjaa, ja - saavat evätä kansallisen tyyppihyväksynnän traktorityypin osalta sen jarrulaitteisiin liittyvistä syistä, jos direktiivin 76/432/ETY, sellaisena kuin se on muutettuna tällä direktiivillä, vaatimukset eivät täyty. 3 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivään lokakuuta 1997 mennessä. Niiden on ilmoitettava tästä komissiolle viipymättä. 2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viitaukset tehdään. 3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä syyskuuta 1996. Komission puolesta Martin BANGEMANN Komission jäsen (1) EYVL N:o L 84, 28.3.1974, s. 10 (2) EYVL N:o L 126, 20.5.1988, s. 52 (3) EYVL N:o L 122, 8.5.1976, s. 1 LIITE Muutetaan direktiiviä 76/432/ETY seuraavasti: 1. Lisätään seuraava virke liitteen I 4.2.6. kohdan ensimmäisen alakohdan loppuun: "Kun jarrut vaikuttavat tavallisesti useampaan kuin yhteen akseliin, yksi akseli voidaan kytkeä irti, jos se kytkeytyy automaattisesti takaisin käyttöjarrua käytettäessä tai kytkinlaitteen pettäessä." 2. Muutetaan liite II seuraavasti: Muutetaan 1.1.1. kohdan ensimmäinen virke seuraavasti: - "Käyttöjarrulaitteelle vahvistettu teho perustuu 2.1.1.1 kohdassa vahvistetun kaavan mukaisesti laskettuun jarrutusmatkaan." - Poistetaan 1.2.2.2 kohta. - Muutetaan 2.1.1.1 kohta seuraavasti: "2.1.1.1. tyyppi O -testille vahvistetuissa olosuhteissa saavuttaa jarrutusmatka, joka lasketaan seuraavan kaavan mukaisesti: Smax ≤0,15 V + >NUM>V² >DEN>116 jossa V on suurin rakenteellinen nopeus (km/h) ja Smax on suurin pysähtymismatka metreinä."